cyanic-selkie/wikianc huggingface dataset:
კორუფცია
კორუფციული ქმედებები
ერთმანეთისაგან განასხვავებენ აქტიურ და პასიურ მექრთამეობას, აქტიური მექრთამეობა მოიცავს ისეთ დანაშაულებრივ ქმედებას, როგორიც არის ქრთამის მიცემა, ხოლო პასიური მექრთამეობა მოიცავს ისეთ დანაშაულებრივ ქმედებას როგორიც არის ქრთამის აღება. ორივე სახის ქმედება ქვეყნების უმეტესობაში კრიმინალიზებულია და ითვალისწინებს შესაბამის პასუხისმგებლობას.
გამოძალვა - ქონებისა ან ფულის უკანონო მოთხოვნა ან მიღება ძალისა ან მუქარის გამოყენებით. გამოძალვის მაგალითს კორუფციული ქმედების განხორციელების კუთხით წარმოადგენს, შესაბამისი უფლებამოსილების მქონე პირის მხრიდან თანხის მოთხოვნა, გარკვეული მომსახურების განხორციელების სანაცვლოდ. თაღლითობა - თაღლითობა და თაღლითური ქმედებები წარმოადგენს კორუფციული ქმედების კიდევ ერთ სახეს, რომლის მეშვეობითაც პირი მოტყუების, ხრიკებისა და ყალბი მოთხოვნების საშუალებით უკანონოდ მდიდრდება. თაღლითობის შემთხვევაში ხორციელდება პირის მიერ, მართლსაწინააღმდეგო მისაკუთრების მიზნით, სხვისი ნივთის დაუფლება ან ქონებრივი უფლების მიღება მოტყუებით.
ნეპოტიზმი - თანამდებობის პირთა მხრიდან თავიანთი ნათესავებისა და ახლობლების მფარველობა. მოიცავს ისეთ სიტუაციებს, როდესაც პიროვნება იყენებს თავის უფლებამოსილებებსა და ძალაუფლებას ნათესავებისათვის სამსახურისა და სხვა სარგებლის უზრუნველსაყოფად.
ნეპოტიზმს შეიძლება ადგილი ჰქონდეს საქმიანობის ნებისმიერ სფეროში და ხელისუფლების ნებისმიერ დონეზე, მაღალი პოლიტიკური თანამდებობის პირები, უმეტეს შემთხვევაში, ნეპოტიზმს მიმართავენ საკუთარი ძალაუფლების და  მდგომარეობის შენარჩუნებისა და გამყარების მიზნით.
კრონიზმი - კრონიზმის დროს პირი, რომლესაც აქვს შესაბამისი უფლებამოსილება, ბოროტად იყენებს აღნიშნულს და თანამდებობაზე ნიშნავს მეგობრებს. მიუხედავად იმისა რომ მათი კვალიფიკაცია არ არის შესაბამისობაში დასაკავებელი თანამდებობის მოთხოვნებთან. ასეთი ქმედების ძირითადი მიზეზი მოკავშირის ყოლაა. სახელმწიფო ქონების მითვისება პირადი ინტერესებისათვის - წარმოადგენს იმ ქონებისა და თანხების მითვისება, რომელიც პიროვნებას კანონიერად ჰქონდა მინდობილი თავისი ოფიციალური თანამდებობის მიხედვით.
ზეგავლენით ვაჭრობა - წარმოადგენს, იმ პირისათვის, რომელიც ამტკიცებს ან ადასტურებს, რომ მას შეუძლია არამართლზომიერი ზეგავლენის მოხდენა მოხელის ან მოხელესთან გათანაბრებული პირის მიერ გადაწყვეტილების მიღებაზე პირდაპირ ან არაპირდაპირ, მის ან სხვა პირის სასარგებლოდ ფულის, ფასიანი ქაღალდის, სხვა ქონების, ქონებრივი სარგებლის ან სხვა რაიმე არამართლზომიერი უპირატესობის დაპირებას, შეთავაზებას ან მინიჭებას იმ პირის მიერ, რომელიც მოქმედებს საკუთარი ან სხვა პირის ინტერესებისათვის, მიუხედავად იმისა, განხორციელდა თუ არა ასეთი ზეგავლენა ან/და მიღებულ იქნა თუ არა ამ ზეგავლენის სასურველი შედეგი.
ზეგავლენით ვაჭრობა მოიცავს ასევე, პირის მიერ, რომელიც ამტკიცებს ან ადასტურებს, რომ მას შეუძლია არამართლზომიერი ზეგავლენის მოხდენა მოხელის ან მასთან გათანაბრებული პირის მიერ გადაწყვეტილების მიღებაზე თავის ან სხვა პირის სასარგებლოდ იმ პირისაგან, რომელიც მოქმედებს საკუთარი ან სხვა პირის ინტერესებისათვის, პირდაპირ ან არაპირდაპირ, ფულის, ფასიანი ქაღალდის, სხვა ქონების, ქონებრივი სარგებლის ან სხვა რაიმე არამართლზომიერი უპირატესობის მოთხოვნას ან მიღებას, ასევე ასეთის თაობაზე დაპირების ან შეთავაზების მიღებას, მიუხედავად იმისა, განხორციელდა თუ არა ასეთი ზეგავლენა ან/და მიღებულ იქნა თუ არა ამ ზეგავლენით სასურველი შედეგი.
ზემოთ ჩამოთვლილი კორუფციული ქმედებებიდან, მაგალითად ისეთი ქმედება როგორიც არის თაღლითობა უმეტეს შემთხვევაში ხორციელდება დამოუკიდებლად და არ არის აუცილებელი სხვა პირის ჩართულობა, მაშინ როდესაც ისეთი კორუფციული ქმედებები, როგორიც არის მექრთამეობა,  გამოძალვა ან ზეგავლენით ვაჭრობა საჭიროებს ორი  მხარის მონაწილეობას.
კორუფციული ქმედებას, რომლის განხორციელება საჭიროებს ორი მხარის მონაწილეობას შესაძლებელია ადგილი ჰქონდეს ისეთი გარემოებების არსებობისას, როგორიცაა სახელმწიფო ტენდერები, როდესაც ქრთამი წარმოადგენს საშუალებას, გავლენა მოახდინოს ტენდერის შედეგებზე ან ხელშეკრულების პირობებზე. სახელმწიფო შეღავათების გადანაწილებისას, როდესაც ქრთამის საშუალებით, შესაძლებელი ხდება სახელმწიფო ბიუჯეტიდან გამოყოფილი სახსრები მიემართოს სასურველი პირებისაკენ. ასევე, აღნიშნული კორუფციული ქმედების გზით შესაძლოა განხორციელდეს სასურველი ლიცენზიისა და ნებართვების მიღება, ისეთი საქმიანობის განხორციელების მიზნით, როგორიცაა ბაზარზე მაღალი მოთხოვნის მქონე პროდუქტების იმპორტი. ამასთან, ქრთამი შესაძლებელია გამოყენებული იქნას, ისეთი უპირატესობების მისაღებად, როგორიცაა სახელმწიფოსგან სუბსიდირებული სამედიცინო მომსახურების, უმაღლესი განათლებისა და საცხოვრებელი ფართის მიღება.
გამომწვევი მიზეზები
პრაქტიკული გამოცდილება ცხადყოფს, რომ კორუფციის გაცილებით მაღალი დონე ისეთ სახელმწიფოებშია, სადაც მოქმედებს ბიზნესისა და ეკონომიკური საქმიანობის შემზღუდველი არაერთი კანონი, რეგულაცია, დადგენილება და ბრძანება, რაც ნაყოფიერ ნიადაგს ქმნის შემდგომში კორუფციული სქემებისა და ქმედებების განხორციელებისათვის. განსაკუთრებით, თუ ზემოთ აღნიშნული რეგულაციები გამოირჩევა სირთულით, არათანმიმდევრულობითა და გაუმჭირვალობით. გარდა ამისა, კორუფციული სქემებისა და ქმედებების განხორციელებისათვის ხელსაყრელი პირობები იქმნება ისეთ სახელმწიფოებში, სადაც გადაწყვეტილების მიმღებ პირებს მინიჭებული აქვთ ფართო დისკრეციული უფლებამოსილება რეგულაციებისა და წესების განმარტებასთან მიმართებაში, გააჩნიათ  უფლება საკუთარი შეხედულებისამებრ განმარტონ, გამოიყენონ, შეცვალონ და გარკევეულ შემთხვევაში დაამატონ პირობები, არსებულ რეგულაციებსა და წესებს. ამასთან, კორუფციის დონის გაზრდას, მნიშვნელოვნად უწყობს ხელს ეფექტური მექანიზმის არარსებობა, რაც გამოიხატება იმაში, რომ რიგ შემთხვევებში  კორუფციული ქმედებები არ არის კრიმინალიზებული, ან მათი ჩადენის შემთხვევაში გათვალისწინებული პასუხისმგებლობის ზომა არ არის საკმარისად მკაცრი.
კორუფციის სახეები
ერთმანეთისაგან განასხვავებენ მაღალი და დაბალი დონის კორუფციას. მაღალი დონის კორუფცია, გულისხმობს კორუფციული სქემებისა და კორუფციული ქმედებების განხორციელებას მაღალი იერარქიისა და მაღალი პოლიტიკური თანამდებობის პირების მხრიდან. მათი მხრიდან კორუფციაში აქტიური ჩართულობა და კორუფციული ქმედებების განხორციელება შესაძლოა გამოწვეული იყოს სხვადასხვა პოლიტიკური, ეკონომიკური, სოციალური და კულტურული მიზეზით, მათ შორის ძალაუფლებისა და თანამდებობის შენარჩუნების მიზნით. მაღალ ეშელონებში არსებულ კორუფცია ეხება არა იმდენად თანხების რაოდენობას, რომელიც ჩართულია ამ პროცესში, არამედ იმას, თუ რა დონეზე ხდება იგი. მაღალი დონის კორუფცია მოიცავს უფრო მეტ ფულს ვიდრე ბიუროკრატიული ანუ დაბალი დონის კორუფცია.
რაც შეეხება, დაბალ დონეზე არსებულ კორუფციას, რომელის სუბიექტებსაც ძირითადად დაბალ იერარქიულ საფეხურზე მყოფი საჯარო მოხელეები წარმოადგენენ, ადგილი აქვს იქ, სადაც ბიუროკრატიას პირდაპირი შეხება აქვს საზოგადოებასთან. ამგვარი კორუფციით დაკავებულნი არიან ქვედა და საშუალო რგოლის საჯარო მოხელეები, რომლებსაც შესაძლოა, ძალიან დაბალი თანამდებობრივი სარგო ჰქონდეთ და დამოკიდებულნი იყვნენ კორუფციული ქმედებით მიღებულ შემოსავლებზე, რათა შეინახონ თავიანთი ოჯახები და გადაიხადონ თავიანთი შვილების სწავლის საფასური. აღნიშნული სახის კორუფცია ძირითად შემთხვევებში, მოიცავს გაცილებით მცირე თანხებს, ვიდრე მაღალი დონის კორუფცია, თუმცა ეს თანხები არ არის მცირე იმ პირებისათვის, რომელზეც ამ კორუფციულმა მოვლენამ იქონია გავლენა. აღსანიშნავია, რომ დაბალ დონეზე არსებული კორუფცია განსაკუთრებით აზარალებს საზოგადოების ყველაზე გაჭირვებულ ფენებს, რომელთაგანაც შესაძლოა რეგულარულად ითხოვდნენ ქრთამს. გავრცელებული მოსაზრების თანახმად, აღნიშნულ დონეზე, კორუფციის აღმოფხვრის ეფექტურ მეთოდად მიიჩნევა თანამდებობრივი სარგოს გაზრდა და პასუხიმგებლობის გამკაცრება კორუფციული ქმედების განხორციელების შემთხვევებში.
ერთმანეთისაგან განასხვავებენ ასევე, კარგად ორგანიზებულ და ქაოტურ კორუფციას. კარგად ორგანიზებული კორუფციის შემთხვევებში კორუფციული სქემები და ქმედებები სისტემურად გამართულია, თითოეული მხარისათვის წინასწარ ცნობილია და ნათელია მათ მიერ განსახორციელებელი ქმედებები და შესაბამისი შედეგები. ამასთან, კარგად ორგანიზებული კორუფციული სისტემები ძირითად შემთხვევაში გრძელვადიან პერსპექტივაზეა ორიენტირებული, მმართველ ელიტას კი კორუფციის პროცესსა და შემოსავლებზე შედარებით მკაცრი კონტროლი აქვს დაწესებული.
განსხვავებით, კარგად ორგანიზებული კორუფციისაგან, ქაოტური კორუფციის არსებობის შემთხვევაში კორუფციული ქმედების განმახორციელებელი პირისათვის წინასწარ უცნობია რა სახის ნაბიჯები უნდა გადადგას. არაპროგნოზირებადია ასევე, მოიტანს თუ არა მის  მიერ განხორციელებული ქმედება, მაგალითად ქრთამის მიცემა შედეგს. ამასთან, თუ კარგად ორგანიზებული კორუფციული სისტემის შემთხვევაში ნათელია თუ ვის უნდა გადაუხადონ ქრთამი, ქაოტური კორუფციისას ქრთამის გადახდა შესაძლოა საჭირო გახდეს რამდენიმე მოხელისათვის.
გარდა ზემოაღნიშნულისა, განასხვავებენ ასევე, სისტემურ კორუფციასაც, რომელსაც ადგილი აქვს მაშინ, როდესაც კორუფცია არის ეკონომიკური, სოციალური და პოლიტიკური სისტემის ერთიანი და განუყოფელი ნაწილი. სისტემური კორუფცია მოიცავს, ისეთ ვითარებას როდესაც სახელმწიფოს მთავარი დაწესებულებები და პროცესები იმართება კორუმპირებული პირებისა და ჯგუფების მიერ.
გაერთიანებული ერების ორგანიზაციის კონვენცია კორუფციის წინააღმდეგ
გაერთიანებული ერების ორგანიზაციის მიერ, შემუშავებული კონვენცია კორუფციის წინააღმდეგ, წარმოადგენს დოკუმენტს, რომლის საშუალებითაც კონვენციის ხელშემკვრელი სახელმწიფოები განსაზღვრავენ სტრატეგიას თუ როგორ უნდა განხორციელდეს კორუფციის პრევენცია და მისი კრიმინალიზაცია. კონვენცია მიზნად ისახავს კორუფციის წინააღმდეგ ბრძოლის საერთაშორისო თანამშრომლობის სრულყოფას.
გაერთიანებული ერების ორგანიზაციის კონვენციაში კორუფციის წინააღმდეგ, ასახულია ისეთი ფუნდამენტალური პრინციპები როგორიცაა, კორუფციის თავიდან აცილების ღონისძიებები; კრიმინალიზაცია და სამართალდაცვითი საქმიანობა; საერთაშორისო თანამშრომლობა; აქტივების დაბრუნება.
გაერთიანებული ერების ორგანიზაციის კონვენციაში კორუფციის წინააღმდეგ, გაწერილია რიგი პრევენციული ზომებისა, რომელთა საშუალებითაც უნდა მოხდეს კორუფციის თავიდან აცილება. კონვენცია ითვალისწინებს კორუფციის კრიმინალიზაციას როგორც საჯარო, ასევე კერძო სექტორში, იურიდიულ პირთა პასუხისმგებლობას, ხანდაზმულობის ვადის გაზრდას კორუფციულ დანაშაულებზე, სამოქალაქო საზოგადოების როლისა და მის შესახებ ინფორმაციის ხელმისაწვდომობის ხარისხის ამაღლებას, ფულის გათეთრების წინააღმდეგ ბრძოლის გაძლიერებას და სახელმწიფოებს შორის სამართლებრივი ურთიერთდახმარების გაწევის მასშტაბების ზრდას.
კორუფცია საქართველოში
2019-2020 წლების ეროვნული ანტიკორუფციული სტრატეგია და სტრატეგიის განხორციელების 2019-2020 წლების სამოქმედო გეგმა, 2019 წლის 4 ოქტომბერს მთავრობის N484 დადგენილებით დამტკიცდა და  ეფუძნება 2018-2020 წლების სამთავრობო პროგრამას, საუკეთესო საერთაშორისო გამოცდილებას, საერთაშორისო ორგანიზაციების რეკომენდაციებს, ასევე წინა სტრატეგიული დოკუმენტების შესრულების შეფასებისა და არასამთავრობო/საერთაშორისო ორგანიზაციების კვლევების ანალიზს. სამუშაო პროცესი წარიმართა კორუფციის წინააღმდეგ ბრძოლის თექვსმეტი სტრატეგიული პრიორიტეტის საფუძველზე, რომელიც მომზადდა ექსპერტთა დონის ანტიკორუფციული სამუშაო ჯგუფების მიერ გაწეული აქტიური სამუშაოს შედეგად.
რესურსები ინტერნეტში
*
სერგო ჭელიძე
სერგო ჭელიძე (დ. 15 იანვარი, 1908, ქუთაისი — გ. 25 სექტემბერი, 1977) — ქართველი მსახიობი და რეჟისორი. საქართველოს სსრ-ის სახალხო არტისტი (1968).
ბიოგრაფია
დაიბადა ქუთაისში 1908 წლის 15 იანვარს. 1924 წელს დაამთავრა ქუთაისის კლასიკური გიმნაზია და სწავლა განაგრძო თბილისის სახელმწიფო უნივერსიტეტის მათემატიკის ფაკულტეტზე, რომელიც არ დაუმთავრებია. 1926 წელს დაამთავრა თბილისის სახელმწიფო კონსერვატორიასთან არსებული დრამატული ფაკულტეტი. 1926–27 წლებში იყო რუსთაველის თეატრის, 1927–28 წლებში „წითელი თეატრის“, 1928–30 წლებში — მარჯანიშვილის თეატრის მსახიობი. 1933, 1954–62, 1964–66 წლებში მოზარდ მაყურებელთა თეატრის, 1935–38 წლებში მარჯანიშვილის თეატრის, 1943-48 წწ. რუსთაველის თეატრის, 1962–64 და 1967–70 წლებში გრიბოედოვის თეატრის რეჟისორია. 1938–44 და 1948–54 წლებში იყო სოხუმის ქართული დრამატული თეატრის დირექტორი და სამხატვრო ხელმძღვანელი. დიდი ღვაწლი მიუძღვის ამ კოლექტივის ჩამოყალიბების საქმეში. უკანასკნელ ხანს საქართველოს ტელევიზიაში მუშაობდა. წლების განმავლობაში ასწავლიდა მსახიობის ოსტატობას შოთა რუსთაველის სახელობის სახელმწიფო თეატრალურ ინსტიტუტში.
1955 წელს გადაიღო მხატვრული ფილმი „ცისკარა“.
მეგდოვასი
1950-იან წლებში მდინარის ზემო წელში ააშენეს ჰიდროელექტროსადგური, სადაც კაშხლის პირდაპირ წარმოიქმნა პლასტირასის ტბა (ფართობი 24 კმ²). ელექტროსადგური დასავლეთ საბერძნეთს უზრუნველყოფს ელექტროენერგიით.
ევრიტანიის ფარგლებში მიედინება ტყითა და მდელოებით შემოსილ ტერიტორიებზე. მდინარეზე აგებულია ქვის ხიდები.
ლიტერატურა
კატეგორია:საბერძნეთის მდინარეები
ომარიშარა
ომარიშარა — სოფელი აფხაზეთის ავტონომიურ რესპუბლიკაში, გულრიფშის მუნიციპალიტეტში (აჟარის თემი). მდებარეობს აფხაზეთის ქედის სამხრეთ კალთაზე, მდინარე გვანდრის (კოდორის ერთ-ერთი სათავე) ხეობაში. ზღვის დონიდან 800 მ, გულრიფშიდან 90 კმ. 2002 წლის აღწერის მონაცემებით სოფელში ცხოვრობს 108 კაცი. 2008 წლიდან ოკუპირებულია რუსეთის ფედერაციის მიერ
სქოლიო
კატეგორია:აჟარის თემის სოფლები
აბანტი (მითოლოგია)
აბანტი, მელამპუსის ძე
მისან მელამპოდის (მელამპუსის) შვილი, ლისიმაქეს მამა, ტალაოსის სიმამრი.
აბანტი, ევრიდამანტის ძე
ტროელი გმირი, მისან ევრიდამანტის ძე, მოკლა დიომედემ.
აბანტი, ეტრუსკთა ბელადი
ეტრუსკთა ბელადი, ენეასის მოკავშირე.
აბანტი, პერსევსის მეგობარი
პერსევსის მეგობარი.
აბანტი, კენტავრი
კენტავრი, იქსიონის და ნეფელეს ("ღრუბლის") შვილი.
აბანტი, იგივე იობატესი
იგივე იობატესი.
აბანტი (მდინარე)
აბანტი — მდინარე მცირე აზიაში.
აბანტი (მთა)
აბანტი - მთა ერითეაზე, გერიონის კუნძულზე, საიდანაც ჰერაკლემ ევრისთევსს ხარები ჩამოუყვანა (მეათე გმირობა).
სქოლიო
კატეგორია:ბერძნული მითოლოგია
აგრაფიოტისი
აგრაფიოტისი (ბერძნ. Potamos Agrafiotis) — მდინარე დასავლეთ საბერძნეთში. მდინარე აქელოოსის მარცხენა შენაკადი. განეკუთვნება იონიის ზღვის აუზსს. გაედინება ცენტრალურ საბერძნეთში, ევრიტანიის ნომის ტერიტორიაზე. სათავე აქვს პინდის მთებში. სიგრძე 58 კმ. მდინარეზე გაშენებულია ქალაქი აგრაფი. აქედან მოდის მდინარის სახელწოდებაც.
რესურსები ინტერნეტში
კატეგორია:საბერძნეთის მდინარეები
ჩიმა-როსა
ჩიმა-როსა (Cima Rossa) — 3,161 მეტრი სიმაღლის მთა ლეპონტის ალპებში, შვეიცარიაში. მდებარეობს ტიჩინოსა და გრაუბიუნდენის კანტონების საზღვარზე. დასავლეთი კალთა მალვალიის ხეობას გადაჰყურებს, აღმოსავლეთი კი კალანკის ხეობას.
ურფო მაღალ, ვოგელბერგის მასვითან ჩიმა-როსა დაკავშირებულია 4 კმ სიგრძის ქედით.
რესურსები ინტერნეტში
კატეგორია:ალპები კატეგორია:შვეიცარიის მთები
NGC 7328
NGC 7328 — გალაქტიკა პეგასის თანავარსკვლავედში. აღმოჩენის თარიღია 1825 წლის 12 ოქტომბერი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:პეგასის თანავარსკვლავედი
Camponotus sericeus sulgeri
Camponotus sericeus sulgeri — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
კატეგორია:Camponotus
ავეჯი
მინი|Faltlehnstuhl KGM F164 ავეჯი — ნაკეთობა, რომელიც გამოიყენება საცხოვრებელი და საზოგადო შენობების გაფორმებისას. ავეჯის უმეტესობას კონკრეტული დანიშნულება აქვს. მაგალითად, სკამი დასაჯდომად გამოიყენება, ბუფეტი კი ჭურჭლის შესანახავად. არის მრავალფუნქციური ავეჯიც, მაგალითად, დივან-საწოლი. ზოგიერთი ავეჯი ამა თუ იმ კონკრეტული მოთხოვნის დასაკმაყოფილებლად მზადდება, მაგალითად, ტელევიზორის მაგიდა.
ავეჯის დასამზადებლად ხეტყე, ბამბუკი, მინა, ლითონი, პლასტმასი და სხვა მრავალი მასალა გამოიყენება. მყარი და მსუბუქი ავეჯი მზადდება ისეთი მასალისაგან, როგორიცაა ლითონის ღრუ მილები, ლამინირებული ხე და მინაბოჭკოვანა. რბილი ავეჯის დასამზადებლად პარალონსა და ახალი კონტრუქციის ზამბარებს იყენებენ.
ავეჯის სტილი სხვადასხვა ქვეყანაში
ავეჯის წარმოება სხვადასხვა ქვეყანაში სხვადასხვაგვარად ვითარდებოდა და ამა თუ იმ რეგიონის მოსახლეობის მოთხოვნებზე იყო დამოკიდებული. მაგალითად, ტრადიციული ჩინური ავეჯის სახსრები მჭიდროდ ერგება ერმანეთს და საამისოდ არც წებოს იყენებს, არც ხრახნებსა და არც შტიფტებს, ამიტომ ხე ტემპერატურის ცვლილებასთან ერთად ფართოვდება და იკუმშება. იაპონურ ტრადიციულ სახლში ავეჯი თითქმის არ არის. ოთახში მოძრავი ტიხრებია, რომელსაც შენობის ამა თუ იმ ნაწილის გამოსაცალკევებლად იხმარება, ამიტომ ავეჯი მომცრო და ადვილად გადასატანი უნდა იყოს. ძველად იაპონელები იატაკზე ისხდნენ და ჭილოფებზე ეძინათ, ამიტომ არც საწოლი სჭირდებოდათ და არც სკამი.
რესურსები ინტერნეტში
კატეგორია:ავეჯი კატეგორია:დეკორატიულ-გამოყენებითი ხელოვნება კატეგორია:სახლი კატეგორია:სამრეწველო დიზაინი
Technomyrmex nigriventris
Technomyrmex nigriventris — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Technomyrmex-ის გვარიდან. მიეკუთვნება Dolichoderinae-ს ქვეოჯახს. .
წმინდა პიტირიმი
წმინდა პიტირიმი – წმინდანი, მისი ხსენების დღე არის ძველი სტილით 19 აგვისტო, ახალი სტილით - 1 სექტემბერი. წმიდა პიტირიმმა, ველიკოპერმელმა ეპისკოპოსმა, მოწამეობრივად აღსრულებული მღვდელმთავრის, გერასიმეს (გ. 1441 წლის შემდგომ; ხს. 6 თებერვალს) შემდეგ ჩაიბარა ველოკომპერის საეპისკოპოსო კათედრა. მანამდე ნეტარი მამა არქიმანდრიტის ხარისხში წინამძღვრობდა ჩუდოვოს მონასტერს. მოგვიანებით მან შექმნა კანონი მოსკოველი მიტროპოლიტის, წმინდა ალექსისა (ხს. 25 თებერვალს) და შეკრიბა ცნობები მისი ცხოვრების შესახებ. წმიდა პიტირიმის მოციქულებრივი ღვაწლი მალე დაეტყო ეპარქიაში შემავალ წარმართთა ცხოვრებას და ნელ-ნელა, მათი ქრისტიანობაზე მოქცევის პარალელურად, სისხლისღვრამაც იკლო.
წმიდანის ღვაწლით გაავებული ვოგულთა ტომის წარმართი მეთაური ასიკა, რომელიც თანდათან კარგავდა გავლენას ხალხზე, ერთხელ თავს დაესხა მღვდელმთავარს და სიცოცხლეს გამოასალმა. ორმოცი დღის განმავლობაში ესვენა წმიდა პიტირიმის გვამი პაპანაქება სიცხეში, მაგრამ ხრწნილება არ მიჰკარებია. იგი დაკრძალეს უსტ-ვიმის ხარების საკათედრო ტაძარში.
ლიტერატურა
კატეგორია:XV საუკუნის ქრისტიანი წმინდანები
ქაჰრამანმარაშის პროვინცია
ქაჰრამანმარაშის პროვინცია (Kahramanmaraş ili) — პროვინცია (ილი) დასავლეთ თურქეთში, ხმელთაშუა ზღვის რეგიონში. ადმინისტრაციული ცენტრი — ქალაქი ქაჰრამანმარაში. მოიცავს 11 რაიონს.
გეოგრაფია
პროვინციას  ესაზღვრება ადანისა და ოსმანიეს  პროვინციები, ასევე ცენტრალური ანატოლიის, აღმოსავლეთ ანატოლიისა და სამხრეთ ანატოლიის რეგიონები.
სქოლიო
კატეგორია:თურქეთის პროვინციები
ფერნანდო მაგელანი
ფერნანდო მაგელანი, ფერნან მაგალიაინში (Fernão de Magalhães, Fernando ან Hernando de Magallanes; დ. გაზაფხული 1480, ტრაზ-უჟ-მონტიში, პორტუგალიის სამეფო — გ. 27 აპრილი, 1521, კ. მაქტანი, ფილიპინები) — პორტუგალიელი მეზღვაური-მკვლევარი, რომლის მეთაურობით მოხერხდა პირველი წარმატებული მოგზაურობა დედამიწის ირგვლივ. მაგელანმა თავად მოგზაურობის დასრულება ვერ მოახერხა; სასიკვდილოდ დაიჭრა მაქტანის ბრძოლაში ფილიპინებზე. თუმცა ის გარდაიცვალა მოლუკის კუნძულების დასავლეთით და შესაბამისად ითვლება, რომ პირველი ადამიანი იყო, რომელმაც დედამიწის ყველა განედი გადაჭრა. ევროპიდან აზიაში დასავლეთის მიმართულებით მიმავალმა ექსპედიციამ მისი მეთაურობით პირველმა გადაჭრა წყნარი ოკეანე, რომელიც ნაოსნობის პერიოდში იმდენად მშვიდი იყო, რომ მას წყნარი შეარქვა.
1519 წლის 20 სექტემბერს, ხუთი ხომალდი: „ტრინიდადი“, „სან-ანტონიოსი“, „სანტიაგო“, „კონსეფსიონი“ და „ვიქტორია“ სან-პახულიანოს უბეში შევიდნენ. სამი ხომალდის - „ვიქტორიას“, „კონსეფსიონის“ და „სან-ანტონიოსის“ კაპიტნებს უცნობ მიწაზე დაზამთრების შეეშინდათ და აჯანყდნენ. მაგელანმა „ვიქტორიასა“ და „კონსეფსიონის“ კაპიტნები სიკვდილით დასაჯა, ხოლო „სანტიაგოს“ კაპიტანი და მღვდელი უდაბურ ნაპირზე გადასვა. გემი „სანტიაგო“ კლდეზე დაიმსხვრა, ერთი ხომალდი კი უკან გამოეპარა.
1520 წელს მეზღვაურებმა აღმოაჩინეს წყნარ ოკეანში გასასვლელი ვიწრო და დაკლაკნილი სრუტე, რომელსაც შემდგომში მაგელანის სრუტე ეწოდა.ექსპედიციამ შემოუარა სამხრეთ ამერიკას და გავიდა „უცნობ დიდ ზღვაში“, რომელსაც წყნარი ოკეანე უწოდეს.1521 წელს ექსპედიციამ მარიანას და ფილიპინის კუნძულებს მიაღწია. სამხრეთ-აღმოსავლეთ აზიის ნაპირებთან მდებარე კუნძულ მაკ-ტანთან ფერნანდო მაგელანი შინა ომში ჩაება და დაიღუპა. ექსპედიციის 250 წევრიდან მხოლოდ 18-მა მოახერხა ესპანეთში დაბრუნება და შესაბამისად დედამიწის ირგვლივ შემოვლა. მათ მეთაურობდა ბასკი ხუან სებასტიან ელ-კანო, რომელმაც ექსპედიციის წინამძღოლობა მაგელანის სიკვდილის შემდეგ ითავა. ამ მოგზაურობით დადგინდა დედამიწის სფერულობა, ერთიანი მსოფლიო ოკეანის არსებობა და ისიც, რომ დედამიწაზე ოკეანეებს უფრო მეტი ფართობი უკავიათ, ვიდრე ხმელეთს.
1000x1000px|thumb|center|მაგელანის მოგზაურობა, მოგზაურობა დაიწყო ხუთი გემით და [[ვიქტორია (ხომალდი)|ვიქტორია იყო ერთადერთი რომელმაც შეძლო მაგელანის გარდაცვალბიდან 16 თვის შემდეგ უკან დაბრუნება.]]
რესურსები ინტერნეტში
კატეგორია:პორტუგალიელი მოგზაურები კატეგორია:დაბადებული 1480 კატეგორია:გარდაცვლილი 27 აპრილი კატეგორია:გარდაცვლილი 1521
კიევის წმინდა ანდრიას ტაძარი
thumb|300px|წმ. ანდრიას ტაძარი. კიევის წმინდა ანდრიას საკათედრო ტაძარი (Андрiївська церква) — ბაროკოს სტილის ტაძარი კიევში. აგებულია 1747-1754 წლებში იმპერატორის არქიტექტორის ‎ბართოლომეო რასტრელის პროექტით. ტაძარი შემაღლებულ ბორცვზე (ანდრიივსკა ჰორა) დგას და გადაჰყურებს ისოტორიულ პოდილის უბანს.
ტაძარი ააგეს რუსი და უკრაინელი ხელოსნების ჯგუფებმა ივანე მიჩურინის ხელმძღვანელობით, რომელიც იმხანად მოსკოვის მთავარი არქიტექტორი იყო. შენობამ ამ ადგილზე შეცვალა ძველი ამაღლების ეკლესია ქალთა ბაზრის მოედანზე. ლეგენდის თანახმად წმინდა ანდრია მოციქულმა ჯვარი აღმართა და დიდი ქრისტიანული ქალაქის დაფუძნება იქადაგა სწორედ ამ ადგილას, რომელიც იმ დროს თითო-ოროლა მოსახლესა და სახნავ-სათესებს ეჭირა.
რესურსები ინტერნეტში
კატეგორია:ქრისტიანული ტაძრები კატეგორია:კიევის არქიტექტურა
ჯანდაცვა მიანმარში
მინი|[[იანგონი|იანგონის თავისა და კისრის ქირურგიის სპეციალიზებული საავადმყოფო]] ჯანდაცვა მიანმარში — მიანმარის ჯანდაცვის სისტემა განვითარების დაბალ დონეზეა. 1962-2011 წლებში ხელისუფლებაში მყოფმა  სოციალისტებმა და სამხედროებმა ქვეყნის მშპ-ს 0,5-დან 3% -მდე გამოყვეს ჯანდაცვის განვითარებისთვის, რამაც გამოიწვია ის ფაქტი, რომ ქვეყანაში ჯანდაცვის დონე დღეისათვის  ერთ-ერთი ყველაზე ჩამორჩენილია მსოფლიოში. 2015 წელს ჯანდაცვის გაუმჯობესების მიზნით დაიწყო ახალი დემოკრატიული რეფორმების განხორციელება: 2017 წელს მთავრობამ გაზარდა ჯანდაცვისთვის გამოყოფილი თანხების წილი ქვეყნის მშპ-ს 5,2% -მდე, რამაც გავლენა იქონია სამედიცინო მომსახურების ხარისხის გაუმჯობესებაზე. სამედიცინო მომსახურება მიანმარის მოქალაქეებისათვის უმეტესად ფასიანია, თუმცა 2014–2015 წლებში ფასიანი მომსახურებების წილი 85 – დან 62% –მდე შემცირდა და ყოველწლიურად იკლებს  დღემდე (მსოფლიო საშუალო მაჩვენებლით  – 32%). საჯარო და კერძო კლინიკებში დაბალი და მაღალკვალიფიციური სამედიცინო პერსონალის დეფიციტია, ხოლო სახელმწიფო და კერძო კლინიკებში ასევე არ არის საწოლები და აღჭურვილობა. ჯანმოს შეფასებით, მიანმარის ჯანმრთელობის მდგომარეობა მსოფლიოში ერთ – ერთი ყველაზე მძიმეა.
ინფრასტრუქტურა
მიანმარს აქვს შვიდი სამედიცინო უნივერსიტეტი (მათ შორის ერთი სამხედრო), ყველა სახელმწიფოა და ოფიციალურად აღიარებულია მიანმარის სამედიცინო საბჭოს მიერ.
2012 წლის მარტში, ოკაიამას უნივერსიტეტმა გამოაცხადა, რომ აპირებს გახსნას სამედიცინო აკადემია მიანმარში (პირობითად "რინსოს აკადემია"). იგი  იქნება პირველი სამედიცინო სკოლა ქვეყანაში, რომელიც იმართება საზღვარგარეთიდან.
დედათა და ბავშვთა ჯანმრთელობა
მარცხნივ|მინი|ქალთა საავადმყოფო - დავ კინ კი 2015 წლის მონაცემებით, 100000 ახალშობილზე მშობიარობის დროს მოხდა დედათა სიკვდილიანობის 178 შემთხვევა: ეს მაჩვენებელი წინა წლებთან შედარებით უკეთესი იყო (2010 წელს 240, 2008 წელს 219,3 და 1990 წელს 662). ახალშობილთა სიკვდილიანობის მაჩვენებელი (5 წლამდე ასაკის)  1000 ახალშობილზე 73-ია. აქედან, სიკვდილიანობის 47% თავად ახალშობილებია. ქვეყანაში ყოველ 1000 ახალშობილზე 9 ბებიაქალია; 180 ორსულ ქალზე  გარდაცვალების ერთი შემთხვევა ფიქსირდება. მიანმარში აბორტი აკრძალულია: მიუხედავად იმისა, რომ 1970 წლიდან მშობიარობის დროს ქალთა სიკვდილიანობა შემცირდა, ფიქსირდება გარდაცვალების შემთხვევები, რაც გამოწვეულია არალეგალური აბორტების შედეგად.
აივ ინფქცია/შიდსი
მინი|მიანმარის ჯარის მობილური ჰოსპიტალი მარცხნივ|მინი|მიანმარის მედდებისა და ბებიაქალების საბჭო მინი|[[მანდალაი|მანდალაის ტუბერკულოზის საავადმყოფო]] მიანმარის ჯანდაცვის სამინისტრო ოფიციალურად ცნობს აივ ინფექციას და შიდსს, როგორც დაავადებებს: აივ ინფექციით და შიდსით გარდაცვლილთა უმეტესობა დაფიქსირებულია სექს მუშაკებსა და მათ კლიენტებში, აგრეთვე ინექციური ნარკოტიკების მომხმარებლებს შორის. 2005 წელს, გაეროს ერთობლივი პროგრამის თანახმად, მოზრდილებში აივ ინფექციით სიკვდილიანობის მაჩვენებელი 1.3% იყო (200-დან 570 ათასამდე): ექიმების მცდელობის მიუხედავად, ვირუსის გავრცელების შეჩერება ჯერ კიდევ შეუძლებელია. შიდსის ეროვნული პროგრამის კვლევების მიხედვით ბირმაში სექსუალური მუშაკების 32% და ინექციური ნარკოტიკების მომხმარებელთა 43% აივ ინფექცია აქვს. 2005 წელს 137,120 აშშ დოლარის ექვივალენტი გამოიყო აივ ინფექციის წინააღმდეგ ბრძოლაში: ნორვეგიის, ნიდერლანდების, გაერთიანებული სამეფოს და შვედეთის მთავრობებმა გამოყო 27,711,813 აშშ დოლარი ბირმაში აივ / შიდსის პროგრამების განხორციელებისათვის. 166 აზიის ქვეყნიდან, ბირმა 51-ე ადგილზეა აივ ინფექცია / შიდსით გამოწვეული სიკვდილიანობით კამბოჯის და ტაილანდის შემდეგ: გარდაცვლილთა წლიური რაოდენობა დაახლოებით 20 ათასია (11-დან 35 ათასამდე).
მალარია
მინი|კიატპინის საავადმყოფო 2010-იან წლებში მიანმარის ჯანდაცვის სისტემამ მოახერხა მალარიის გავრცელების კონტროლი: 2011 წლიდან 2016 წლამდე მალარიით სიკვდილიანობა დაახლოებით 80% -ით შემცირდა (567 452 ადამიანიდან 110 146-მდე); ამავდროულად, მალარიით გამოწვეული სიკვდილიანობა 96% -ით შემცირდა (581-დან 21-მდე). მიანმარი კვლავ რჩება წამყვან ქვეყნად მალარიით გამოწვეული ინფექციების და სიკვდილიანობის რაოდენობის მიხედვით   მეკონგის სუბრეგიონის ექვს ქვეყანას შორის. ამასთან, ქვეყნის სხვადასხვა ნაწილში მცენარეებში აღმოაჩინეს არტემიზინი —ნივთიერება, რომლის საფუძველზეც მიმდინარეობს მალარიის სამკურნალო საშუალებების აქტიური განვითარება.
არსებული პრობლემების მიუხედავად, არტემიზინის ბაზაზე არსებული რეკომენდირებული პირველადი და მეორადი ანტიმალარიული პრეპარატების (არტემეფირი— ლუმეფანტრინი და დიჰიდროარტემიზინი — პიპერაქვინი) ეფექტურობის ყოველწლიური მონიტორინგი აჩვენებს, რომ ამ პრეპარატების ორივე ვარიანტი ეფექტურია შესაბამისი კლინიკური და პარაზიტოლოგიური რეაქციით 95% დონეზე. plasmodium falciparum სახეობის პარაზიტები, რომლებიც მალარიის შემთხვევათა 60% -ს შეადგენს და plasmodium vivax სახეობა — დაავადებების ძირითადი გადამტანებია, ისევე როგორც მალარიის კოღოების (მოსკიტების) 10 სახეობა. ინფიცირებულთა განაწილების ანალიზი ასაკისა და სქესის მიხედვით აჩვენებს, რომ ინფიცირებულთა უმეტესობა ზრდასრული მამაკაცები არიან, რომლებიც მუშაობენ სამთო მრეწველობაში,  სატყეო მეურნეობებში და მშენებლობებზე.
მიანმარის ეროვნული სტრატეგიული გეგმის საბოლოო მიზანი მალარიაზე კონტროლის აღებისა და მისი აღმოფხვრის მიზნით (2016–2020) არის plasmodium falciparum სახეობის პარაზიტების ლიკვიდაცია ქვეყანაში 2025 წლისთვის და  მალარიის ყველა ფორმის დამარცხება 2030 წლისთვის.
სქოლიო
კატეგორია:ჯანდაცვა კატეგორია:ჯანდაცვა ქვეყნების მიხედვით კატეგორია:ჯანდაცვა მიანმარში
ოჯიბინა
ოჯიბინა — სოფელი აფხაზეთის ავტონომიურ რესპუბლიკაში, გულრიფშის მუნიციპალიტეტში (ბაბუშარის თემი), შავიზღვისპირა დაბლობზე, მდინარე კოდორის მარჯვენა მხარეს. ზღვის დონიდან 5 მ, გულრიფშიდან 17 კმ, დრანდიდან (უახლოესი რკინიგზის სადგური) 6 კმ. 2008 წლიდან ოკუპირებულია რუსეთის ფედერაციის მიერ
Camponotus sericeus sericeus
Camponotus sericeus sericeus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
კატეგორია:Camponotus
Technomyrmex nitens
Technomyrmex nitens — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Technomyrmex-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
არსლანთეფეს ბორცვი
არსლანთეფეს ბორცვი (Arslantepe Höyüğü) იგივე მელიდი (ხეთ.: Malidiya და შესაძლებელია ასევე Midduwa; აქად.: Meliddu; ურარტ.: Melitea; ლათინ.: Melitene, ბერძნ.: Μελιτηνή) — უძველესი ქალაქი მდინარე ტოჰმის ნაპირზე (ევფრატის ზემო წელი), თურქეთი. დასახლება მელიდი იდენტიფიცირებულია ქალაქ მალათიასთან მდებარე ბორცვთან.
2021 წლის 26 ივლისს არსლანთეფეს ბორცვის სახელწოდებით შეიტანეს იუნესკოს მსოფლიო მემკვიდრეობის ძეგლების სიაში.
არსლანთეფეს ბორცვი პირველად გამოიკვლია ფრანგმა არქეოლოგმა ლუი დელაპორტმა 1932-1939 წლებში. 1946-1951 წლებში კლოდ შეფერი ატარებდა დაზვერვით სამუშაოებს ექოლოტით.
ისტორია
არსლანთეფეს ბორცვზე ადამიანის ყველაზე ადრეული საცხოვრებლები ენეოლითის ხანით თარიღდება. არსლანთეპე (VII) მნიშვნელოვანი პუნქტი გახდა გვიან ენეოლითში. ბორცვის თავზე იდგა უზარმაზარი აგურის ნაგებობა, რომლის ფუნქცია გაურკვეველია.
ურუქის პერიოდში ბორცვი განვითარდა და მოიცავდა დიდ სატაძრო კომპლექსსაც.
კულტურულად, მელიდი იყო „დიდი მესოპოტამიის ჩრდილოეთ რეგიონების“ ნაწილი, რომელიც ფუნქციონირებდა როგორც სავაჭრო კოლონია მდინარე ევფრატის გასწვრივ, და რომელსაც ნედლეული მიჰქონდა შუმერში (ქვემო მესოპოტამია). მრავალი მსგავსება იპოვეს არსლანთეფეს ამ ადრეულ ფენებსა და ბირეჯიქის (ბირეჯიქის კაშხლის სასაფლაო) გარკვეულწილად გვიანდელ ადგილს შორის, რომელიც ასევე თურქეთში, მელიდის სამხრეთ-დასავლეთით მდებარეობს.
ძვ. წ. 3000 წლისათვის არსლანთეფეზე ფართოდ გავრცელდა თიხის გამოწვა, რის შედეგადაც აქ გაჩნდა კავკასიური მტკვარ-არაქსის კულტურისათვის დამახასიათებელი კერამიკა.
გვიან ბრინჯაოს ხანაში, ეს ადგილი გახდა იშუვას სამეფოს უფრო დიდი რეგიონის ადმინისტრაციული ცენტრი. ქალაქი ძლიერად იყო გამაგრებული, სავარაუდოდ, დასავლეთიდან ხეთების საფრთხის გამო. მასზე კულტურული გავლენა მოახდინეს ხურიტებმა, მითანმა და ხეთებმა.
ძვ. წ. 1350 წელს, ხეთების მეფე სუფილულიუმა I-მა დაიპყრო მელიდი მითანის მეფე თუშრათას წინააღმდეგ ომის დროს. ამ დროისათვის მელიდი იყო იშუვას რეგიონალური დედაქალაქი მდებარე ხეთებისა და მითანის სახელმწიფოებს შორის საზღვარზე და ლოიალურად იყვნენ განწყობილი თუშრათას მიმართ. სუფილულიუმა I-მა მელიდი გამოიყენა, როგორც ბაზა სამხედრო კამპანიისთვის, რათა გაენადგურებინა მითანის დედაქალაქი ვაშუქანი.
ხეთების იმპერიის განადგურების შემდეგ მელიდი გახდა ნეო-ხეთური სახელმწიფოს კამანუს დედაქალაქი, სადაც აშენდა სასახლე და დაიდგა ლომებისა და მმართველის მონუმენტური ქვის ქანდაკებები.
ძვ. წ. XII საუკუნეში მელიდი, სავარაუდოდ, დამოკიდებული იყო ქარხემიშზე, სადაც მეფე ქუზი-თეშუბი მეფობდა. მისი ორი შვილიშვილი, რუნტიასი და არნუვანტისი, თავდაპირველად დაინიშნენ მელიდის „ქვეყანის ბატონებად“, ხოლო მოგვიანებით ისინი ასევე გახდნენ მელიდის მეფეები.
ასურეთის მეფე ტიგლათფილესერ I-თან (ძვ. წ. 1115–1077) შეტაკების შედეგად მელიდის სამეფო იძულებული გახდა ხარკი გადაეხადა ასურეთისთვის. მელიდმა აყვავებული იყო მანამ, სანამ ასურეთის მეფე სარგონ II-მ (ძვ. წ. 722–705 წ.) ქალაქი არ დაარბია ძვ. წ. 712 წელს. ამავე პერიოდში, კიმერიელები და სკვითები შეიჭრნენ ანატოლიაში და ქალაქი დაკნინდა.
სქოლიო
კატეგორია:მსოფლიო მემკვიდრეობის ძეგლები თურქეთში
ბიზანტიონი
მინი|ბიზანტიონის მდებარეობა რუკაზე ბიზანტიონი (Βυζάντιον), იგივე ბიზანტიუმი (Byzantium) — მეგარელთა ძველბერძნული ქალაქი-კოლონია თრაკიაში, ბოსფორის სრუტის სანაპიროზე. დაარსების თარიღად მიიჩნევა ძვ. წ. 667 წელი.
ისტორია
ბიზანტიონის ხელსაყრელმა მდებარეობამ ორი კონტინენტის შესაყარზე და მთავარ საზღვაო მაგისტრალზე შავი ზღვისა და ხმელთაშუა ზღვის ქვეყნებს შორის, ხელი შეუწყო მის აყვავებულ ქალაქად გადაქცევას. მისი ასეთი მდებარეობის გამო ის ხშირად ყოფილა მაშინდელი დიდი იმპერიების ქიშპობის საგანი და ბევრჯერაც დაურბევიათ. რომის იმპერიის შემადგენლობაში შესვლამ მისი როლი რამდენადმე დააკნინა, თუმცა, IV საუკუნის დასაწყისში ბიზანტიუმის მდებარეობა ხელსაყრელად მიიჩნია რომის იმპერატორმა კონსტანტინე დიდმა და 330 წელს იმპერიის დედაქალაქი აქ გადმოიტანა და მის პატივსაცემად ქალაქსაც კონსტანტინოპოლი დაერქვა. რომის იმპერიის ორად გაყოფის შემდეგ 1000 წელზე მეტი ხნის განმავლობაში იყო მისი აღმოსავლეთი ნაწილის, იგივე ბიზანტიის იმპერიის სატახტო ქალაქი. ხოლო 1453 წლის შემდეგ, როდესაც იგი ოსმალებმა დაიკავეს, გახადა ოსმალეთის იმპერიის დედაქალაქი. ამ სტატუსით მან იარსება XX საუკუნის დასაწყისამდე. დღეს არის თურქეთის უდიდესი და ევროპის ერთ-ერთი უდიდესი ქალაქი სტამბოლი.
დაარსება
მინი|ძველი რომაული მონეტა [[ბიზასის გამოსახულებით]] ბიზანტიონი დაარსებულია მეგარელების მიერ, რომლებმაც რამდენიმე წლით ადრე დააარსეს ქალკედონი. მეგარელთა ექსპედიციის წინამძღოლი იყო ბიზასი (იგივე - ბიზანტი), ნახევრად ღმერთის შვილი, რომელმაც ბოსფორის სრუტის დასაწყისში, ქალკედონის მოპირდაპირე სანაპიროზე, მოხერხებულ, გორაკებიან ადგილზე დააარსა ქალაქი ბიზანტიონი. სხვა ვერსიით ბიზასი იყო მეგარის მეფის შვილი.
ლიტერატურა
კატეგორია:ანტიკური ქალაქები კატეგორია:ბიზანტიის ქალაქები კატეგორია:ბერძნული ქალაქ-სახელმწიფოები
კამანუ
250px|მინი|კამანუ ნეო-ხეთური სახელმწიფოების რუკაზე კამანუ — ლუვიურ ენაზე მოსაუბრე ნეო-ხეთური სახელმწიფო მალათიის დაბლობზე, ტავრის მთების ჩრდილოეთით და მდინარე ევფრატის დასავლეთით. მისი არსებობის პერიოდად მიჩნეულია ძვ. წ. II ათასწლეულის ბოლო. ჩამოყალიბდა ხეთების სამეფოს დაშლის შემდეგ ქიცუვათნას სახელმწიფოს ადგილზე. მისი დედაქალაქი იყო მელიდი.
სქოლიო
კატეგორია:ხეთები
NGC 7331
NGC 7331 — გალაქტიკა პეგასის თანავარსკვლავედში. აღმოჩენის თარიღია 1784 წლის 5 სექტემბერი. ეს ობიექტი შედის ახალ საერთო კატალოგში.
პრინც გუსტავ-ადოლფის ზღვა
სქოლიო
კატეგორია:ჩრდილოეთის ყინულოვანი ოკეანის ზღვები
ლუოტო
ლუოტო (Luoto; Larsmo; შვედურად ცნობილია როგორც ლარსმო) — მუნიციპალიტეტი იაკობშტადის ქვერეგიონში, ფინეთში. 2023 წლის აღწერის მიხედვით, მუნიციპალიტეტის მოსახლეობა 5 744 ადამიანს შეადგენს. მუნიციპალიტეტის ფართობი 853.28 კმ²-ია. მოსახლეობის სიმჭიდროვე 40.33 ადამიანია 1 კმ²-ზე. ლარსმო ეწოდება მუნიციპალიტეტის ერთ-ერთ სოფელსაც. მუნიციპალიტეტი ორენოვანია. უმრავლესობის ენა შვედურია, ხოლო უმცირესობის ― ფინური. 2014 წლამდე ლარსმოს ერთადერთი ოფიციალური ენა შვედური იყო. მუნიციპალიტეტი მოიცავს 360 კუნძულისგან და შხერებისგან შემდგარ არქიპელაგს. სანაპირო ხაზის სიგრძე 500 კმ-ია. ფინეთის უდიდესი ხელოვნური მტკნარი ტბა, ლარსმო, მუნიციპალიტეტის ტერიტორიაზე მდებარეობს.
სქოლიო
კატეგორია:ოსტრობოტნიის მუნიციპალიტეტები
პედერსიორენის მუნიციპალიტეტი
პედერსიორენის მუნიციპალიტეტი (Pedersören kunta) — მუნიციპალიტეტი იაკობშტადის ქვერეგიონში, ფინეთში. 2023 წლის აღწერის მიხედვით, მუნიციპალიტეტის მოსახლეობა 11 197 ადამიანს შეადგენს. მუნიციპალიტეტის ფართობი 826.05 კმ²-ია. მოსახლეობის სიმჭიდროვე 14.1 ადამიანია 1 კმ²-ზე. მუნიციპალიტეტის ოფიციალური ენებია: შვედური ენა (90.1%) და ფინური ენა (9%). მუნიციპალიტეტი მოიცავს პატარა სოფლებს, მათ შორის: ესეს, პურმოს, ედსერვოს და ა.შ. მეზობელი მუნიციპალიტეტებია: ევიიარვი, კაუჰავა, კრონობი, ლუოტო, პიეტარსაარი და უუსიკაარლეპიი. მუნიციპალიტეტის ტრადიციული დარგებია: სოფლის მეურნეობა და გემთმშენებლობა.
სქოლიო
კატეგორია:ოსტრობოტნიის მუნიციპალიტეტები
Camponotus sericeus sanguiniceps
Camponotus sericeus sanguiniceps — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
კატეგორია:Camponotus
მერსინის პროვინცია
მერსინის პროვინცია (Mersin ili), 2002 წლამდე იჩელის პროვინცია (İçel ili) — პროვინცია (ილი) დასავლეთ თურქეთში, ხმელთაშუა ზღვის რეგიონში. ადმინისტრაციული ცენტრი — ქალაქი მერსინი. მოიცავს 13 რაიონს.
გეოგრაფია
პროვინცია მთლიანად გასდევს ხმელთაშუა ზღვას და მოქცეულია ხმელთაშუა ზღვის რეგიონის პროვინციებს - ანთალიისა და ადანის პროვინციებს შორის. გარდა ამისა, ჩრდილოეთიდან ესაზღვრება ყარამანის, კონიისა და ნიგდეს პროვინციები.
მოსახლეობა
მოსახლეობა 2.275 ათ. კაცი (2007), უდიდესი ქალაქებია:მერსინი (545 ათ.კაცი, 2000) და ტარსუსი (245 ათ.კაცი, 2000).
ფერმიონი
მინი|350პქ|ფერმიონები ქმნიან სუბატომური ნაწილაკების ორი ფუნდამენტური კლასიდან ერთს, მეორე ბოზონებს. ყველა სუბატომური ნაწილაკი უნდა იყოს ერთი ან მეორე. კომპოზიტური ნაწილაკი (ადონი) შეიძლება მოხვდეს რომელიმე კლასში, მისი შემადგენლობის მიხედვით ფერმიონი, ფერმი-ნაწილაკი — ნაწილაკი ან მრავალი ნაწილაკის კვანტური სისტემის ელემენტარული აგზნება — კვაზინაწილაკი, რომელსაც მთელნახევარი სპინი აქვს. ფერმიონს განეკუთვნება ყველა ბარიონი და ლეპტონი, მათი ანტინაწილაკები, აგრეთვე ისეთი კვაზინაწილაკები, როგორიცაა მყარ სხეულებში ელექტრონული და ხვრელური აგზნებები. ფერმიონია აგრეთვე კენტი რიცხვისაგან შედგენილი სისტემები (კენტი ატომური ნომრის მქონე ატომბირთვები, ატომები, რომელთა ატომურ ნომერსა და ელექტრონთა რიცხვს შორის სხვაობა კენტია და სხვა). ფერმიონისათვის მართებულია პაულის პრინციპი. შესაბამისად ფერმი-დირაკის სტატისტიკას ემორჩილება იგივეობრივი ფერმიონის სისტემები. სახელი ეწოდა ფიზიკოს ენრიკო ფერმის პატივსაცემად.
ფერმინთა მაგალითები: კვარკები (რომლებიც ქმნიან პროტონებსა და ნეიტრონებს, რომლებიც ასევე ფერმინები არიან.), ლეპტონები და სხვ.
ფერმიონები მოიცავს ყველა კვარკს და ლეპტონს და ყველა კომპოზიტურ ნაწილაკს, რომელიც შედგება ამ კენტი რაოდენობისგან, როგორიცაა ყველა ბარიონი და მრავალი ატომები და ბირთვები. ფერმიონები განსხვავდებიან ბოზონებისგან, რომლებიც ემორჩილებიან ბოზე-აინშტაინის სტატისტიკას.
ზოგიერთი ფერმიონი ელემენტარული ნაწილაკებია (როგორიცაა ელექტრონები), ზოგი კი კომპოზიტური ნაწილაკებია (როგორიცაა პროტონები). მაგალითად, რელატივისტური ველის კვანტური თეორიის სპინი-სტატისტიკის თეორემის მიხედვით, ნაწილაკები მთელი რიცხვის სპინით ბოზონებია. ამის საპირისპიროდ, ნახევრად მთელი რიცხვის სპინის მქონე ნაწილაკები ფერმიონები არიან.
სპინის მახასიათებლის გარდა, ფერმიონებს აქვთ კიდევ ერთი სპეციფიკური თვისება: მათ აქვთ კონსერვირებული ბარიონის ან ლეპტონის კვანტური რიცხვები. მაშასადამე, რასაც ჩვეულებრივ მოიხსენიებენ, როგორც სპინ-სტატისტიკის მიმართებას, სინამდვილეში არის სპინის სტატისტიკა-კვანტური რიცხვის მიმართება.
პაულის გამორიცხვის პრინციპის შედეგად, მხოლოდ ერთ ფერმიონს შეუძლია დაიკავოს კონკრეტული კვანტური მდგომარეობა მოცემულ დროს. დავუშვათ, მრავალ ფერმიონს აქვს იგივე სივრცითი ალბათობის განაწილება. მაშინ, თითოეული ფერმიონის მინიმუმ ერთი თვისება, როგორიცაა მისი სპინი, განსხვავებული უნდა იყოს. ფერმიონები ჩვეულებრივ ასოცირდება მატერიასთან, ხოლო ბოზონები ზოგადად ძალის გადამზიდავი ნაწილაკებია. თუმცა, ნაწილაკების ფიზიკის ამჟამინდელ მდგომარეობაში, განსხვავება ორ ცნებას შორის გაურკვეველია. სუსტად ურთიერთქმედების ფერმიონებს შეუძლიათ აგრეთვე გამოავლინონ ბოზონური ქცევა ექსტრემალურ პირობებში. მაგალითად, დაბალ ტემპერატურაზე ფერმიონები აჩვენებენ ზესთხევადობას დაუმუხტავ ნაწილაკებისთვის და ზეგამტარობას დამუხტული ნაწილაკებისთვის.
კომპოზიციური ფერმიონები, როგორიცაა პროტონები და ნეიტრონები, ყოველდღიური მატერიის ძირითადი სამშენებლო ბლოკებია.
ინგლისელმა თეორიულმა ფიზიკოსმა პოლ დირაკმა დაარქვა სახელი ფერმიონი იტალიელი ფიზიკოსის ენრიკო ფერმის გვარიდან.
ელემენტარული ფერმიონები
სტანდარტული მოდელი აღიარებს ელემენტარული ფერმიონების ორ ტიპს: კვარკებს და ლეპტონებს. მთლიანობაში, მოდელი განასხვავებს 24 სხვადასხვა ფერმიონს. არსებობს ექვსი კვარკი (ზემოთ, ქვევით, უცნაური, ხიბლი, ქვედა და ზევით) და ექვსი ლეპტონი (ელექტრონი, ელექტრონული ნეიტრინო, მიონი, მუონური ნეიტრინო, ტაუონი და ტაუონ ნეიტრინო), თითოეული მათგანის შესაბამის ანტინაწილაკთან ერთად.
მათემატიკურად, ფერმიონების მრავალი სახეობა არსებობს, მათ შორის სამი ყველაზე გავრცელებული ტიპია:
კომპოზიტური ფერმიონები
კომპოზიტური ნაწილაკები (როგორიცაა ჰადრონები, ბირთვები და ატომები) შეიძლება იყოს ბოზონები ან ფერმიონები მათი შემადგენლობის მიხედვით. უფრო ზუსტად, სპინისა და სტატისტიკას შორის ურთიერთობის გამო, ნაწილაკი, რომელიც შეიცავს ფერმიონების კენტი რაოდენობას, თავად ფერმიონია. მას ექნება ნახევარმთლიანი სპინი.
მაგალითები მოიცავს შემდეგს:
კომპოზიციური ნაწილაკების (ან სისტემის) ფერმიონული ან ბოზონური ქცევა ჩანს მხოლოდ დიდ (სისტემის ზომასთან შედარებით) მანძილზე. სიახლოვეში, სადაც სივრცითი სტრუქტურა იწყება მნიშვნელოვანი, კომპოზიტური ნაწილაკი (ან სისტემა) იქცევა მისი შემადგენელი შემადგენლობის მიხედვით.
ფერმიონებს შეუძლიათ გამოავლინონ ბოზონური ქცევა, როდესაც ისინი თავისუფლად შეკრულნი არიან წყვილებში. ეს არის ზეგამტარობისა და ჰელიუმ-3-ის ზესთხევადობის წარმოშობა: ზეგამტარ მასალებში ელექტრონები ურთიერთქმედებენ ფონონების გაცვლის გზით და ქმნიან კუპერის წყვილებს, ხოლო ჰელიუმ-3-ში კუპერის წყვილები წარმოიქმნება სპინის რყევების გზით.
ფრაქციული კვანტური ჰოლის ეფექტის კვაზინაწილაკები ასევე ცნობილია როგორც კომპოზიციური ფერმიონები; ისინი შედგება ელექტრონებისაგან, რომელთაც ლუწი რაოდენობის კვანტური მორევები აქვთ მიმაგრებული.
ლიტერატურა
კატეგორია:ფერმიონები
აქელოოსი
სიგრძე 217 კმ, აუზის ფართობი 6 329 კმ². ამრიგად წარმოადგენს საბერძნეთის ერთ-ერთ უდიდეს მდინარეს. ზემო წელში იერთებს მდინარე ასპროპოტამოსს (თეთრი მდინარე), შემდეგ ქმნის ბუნებრივ საზღვარს საბერძნეთის ნომებს შორის. შუა დინებაში იერთებს მდინარე აგრაფიოტისს, მეგდოვას.
პინაიტოლიკოს მთებში აშენებულია კაშხალი, სადაც შეიქმნა წყალსაცავი, რომელიც გაფართოვდა 10-15 კმ-მდე. მდინარეზე აშენებულია 2 კილომეტრიანი სიგრძის ხიდი.
შესართავში მდინარე აქელოოსი იყოფა რამდენიმე ტოტად, რომლებიც თავის მხრივ, შეერთვიან აიტოლიკოსა და მესოლონგიონის ლაგუნებს.
რესურსები ინტერნეტში
კატეგორია:საბერძნეთის მდინარეები
ბელოსელსკი-ბელოზერსკის სასახლე
thumb|250px|ბელოსელსკი-ბელოზერსკის სასახლე. thumb|250px|სასახლის ხედი [[ანიჩკოვის ხიდი|ანიჩკოვის ხიდის მოპირაპირედ, 1850 წ.]] ბელოსელსკი-ბელოზერსკის სასახლე (Дворец Белосельских-Белозерских) — ნეო-ბაროკოს სტილის სასახლე სანქტ-პეტერბურგში, ნევის პროსპექტისა და მდ. ფონტანკას გადაკვეთასთან. 1750-იან წლებში აგებული სასახლე სარკისებრი ანარეკლია ბართოლომეო რასტრელის სტროგანოვის სასახლის და მის მოპირდაპირედ დგას ნევსკიზე.
გადმოცემის თანახმად კოჩუბეის სურდა მისი მეუღლის სასახლე ქუჩის მოპირდაპირედ მდგარი რასტრელისეული სტროგანოვის სასახლის მოპაექრე ყოფილოყო და ამგვარად დაიქირავა ანდრეას შტაკენშნაიდერი და დავიდ იენსენი მისი ასლის შესაქმენლად. 1847-48 წელს ჩატარებული მნიშვნელოვანი რეკონსტრუქციის შედეგად სასახლემა ბრწყინვალე როკოკო იერი მიიღო. შენობის ბრწყინვალებით მოხიბლულმა კნიაზმა სერგეი ალექსანდროვიჩმა 1883 წელს ის საკუთარი რეზიდენციისთვის შეისყიდა.
1905 წელს სერგეის მკვლელობის შემდეგ მისმა ქვრივმა ელიზავეტამ სასახლე საჩუქრად მის ძმისწულს დმიტრი პავლოვიჩს გადასცა. ამ უკანასკნელმა რუსეთის რევოლუციის პერიოდში სასახლე სასწრაფოდ გაყიდა, ორი წლის შემდეგ კი ახალმა მთავრობამ მისი ნაციონალიზაცია მოახდინა და 1991 წლმადე აქ ადგილობრივი საბჭო იყო განლაგებული, რის შემდეგაც ის მუნიციპალური კულტურულ ცენტრად გადაკეთდა. სასახლის როკოკო ინტერიერი მეორე მსოფლიო ომისგან დანგრევას გადაურჩა. 1954 წელს სასახლე ადრინდელ მდგომარეობაში აღდგა და ამჟამად აქ კამერული ორკესტრის კონცერტები იმართება მცირე აუდიენციებისთვის.
რესურსები ინტერნეტში
კატეგორია:სანქტ-პეტერბურგის სასახლეები
პროკოფი აბულაძე
პროკოფი ქაიხოსროს ძე აბულაძე (დ. 1898, ქუთაისი — გ. 22 სექტემბერი, 1931, ნიცა, საფრანგეთი) — ქართველი პოეტი და სამხედრო პირი. ქუთაისის სათავადაზნაურო გიმნაზიის დამთავრების შემდეგ, 1918 წელს შევიდა თბილისის უნივერსიტეტში, მაგრამ (1919 წლის 14 სექტემბერს), როგორც კი გამოცხადდა პირველი ქართული სამხედრო (იუნკრების) სკოლის დაფუძნების შესახებ, უნივერსიტეტი დატოვა და ახალდაარსებულ სასწავლებელში ჩაეწერა.
1920–1921 წლებში პროკოფი აბულაძემ მონაწილეობა მიიღო რუსეთის წითელი არმიის წინააღმდეგ წარმოებულ იუნკერთა სკოლის ყველა საბრძოლო ოპერაციაში. ბოლშევიკური რუსეთის მიერ საქართველოს ოკუპაციის შემდეგ, 1921 წლის გაზაფხულზე, თბილისის სამხედრო სკოლის იუნკრებმა დატოვეს სამშობლო. თავდაპირველად თურქეთში გაჩერდნენ, კერძოდ, კონსტანტინოპოლში. აქედან იუნკერთა ნაწილი, მათ შორის პროკოფი აბულაძეც, საბერძნეთის სამხედრო სასწავლებელში გაამწესეს. საბერძნეთში ყოფნის პერიოდში ქართველმა იუნკრებმა, 1922 წელს ქალაქ ათენში, გამოსცეს ჟურნალი „ატროკებული ტვინი“, ლადო მახარაძის რედაქტორობით (გამოვიდა სულ სამი ნომერი).
1923 წლის დასაწყისში მარშალმა იუზეფ პილსუდსკიმ, რომელიც იმხანად პოლონეთის ეროვნულ არმიას („არმია კრაიოვა“) ედგა სათავეში, ქართველ სამხედროებს შესთავაზა პოლონეთში დამკვიდრებულიყვნენ. ქართველი იუნკრებისთვის პოლონეთი მეორე სამშობლოდ იქცა. პროკოფი აბულაძეც მოეწყო იქაურ სამხედრო სასწავლებელში, მაგრამ 1924 წელს თავი დაანება სამხედრო სამსახურს და ვარშავის უნივერსიტეტის ფილოლოგიურ ფაკულტეტზე ჩაირიცხა. 1926 წელს მისი რედაქტორობით ვარშავაში გამოიცა ჟურნალი „მთვარიდა“, რომელიც ხელით იყო ნაბეჭდი და ამიტომ სულ ერთი ცალი გამოვიდა. 1928 წელს პროკოფი აბულაძე საცხოვრებლად საფრანგეთში გადავიდა, სადაც მისი მონაწილეობით დაარსდა „ქართველ იუნკერთა კავშირი“. 1928 წლის ნოემბერში მან გამოსცა ამ კავშირის ბეჭდვითი ორგანო „მტკვარი“, მაგრამ ჟურნალმა პირველსავე ნომერზე შეწყვიტა არსებობა. 1929 წლის ივნისში „ქართველ იუნკერთა კავშირმა“ პროკოფი აბულაძის რედაქტორობით უკვე მიიღო თავისი ახალი ორგანო ჟურნალი „მხედარი“.
პროკოფი აბულაძე „მხედარის“ პირველ ათ ნომერს რედაქტორობდა. ამათგან მხოლოდ პირველ ნომერშია დაბეჭდილი მისი ორი ლექსი: „გზაზე“ და „სიმღერა“ რეო ამონის ფსევდონიმით. ამას გარდა, პარიზში გამომავალ ჟურნალ „კავკასიონის“ რამდენიმე ნომერშიც გამოქვეყნდა მისი ლექსები. 1931 წლის 22 სექტემბერს იგი მოულოდნელად გარდაიცვალა ქალაქ ნიცის საავადმყოფოში. დაკრძალულია ნისის სასაფლაოზე.
რესურსები ინტერნეტში
კატეგორია:დაბადებული 1898 კატეგორია:გარდაცვლილი 1931 კატეგორია:ქართველი პოეტები კატეგორია:ქუთაისში დაბადებულები კატეგორია:საფრანგეთში გარდაცვლილები კატეგორია:გარდაცვლილი 22 სექტემბერი პროკოფი კატეგორია:ქართველი სამხედრო მოღვაწეები
ფერისცვალების ეკლესია (პიატიგორსკი)
ფერისცვალების ეკლესია — კათოლიკური ეკლესია ქალაქ პიატიგორსკში, არქიტექტურული ძეგლი, შეტანილია კულტურული მემკვიდრეობის სიაში. ადმინისტრაციულად იგი მიეკუთვნება წმინდა კლიმენტის ეპარქიას, რომლის ცენტრი სარატოვში მდებარეობს. ეკლესია მდებარეობს ანისიმოვას ქუჩის პირველ ნომერი.
ისტორია
XIX საუკუნის 30-იან წლებში პიატიგორსკის საერთო მოსახლეობით დაახლოებით 1000 ადამიანი, მასში 400-ზე მეტი კათოლიკე იყო, ძირითადად მონაწილეობდნენ 1830 წლის პოლონეთის აჯანყების კავკასიაში გადასახლებაში. იმპერატორ ნიკოლოზ I-ის მიერ 1837 წელს კავკასიაში მოგზაურობის დროს ქალაქის კათოლიკეებმა ტაძრის აშენების ნებართვა მიიღეს.
კლასიციზმის სტილში ტაძარი 1840-1844 წლებში აშენდა არქიტექტორების, ბერნარდაზის დინასტიის წევრების, ძმების ჯოზეფ და იოჰან ბერნარდაზების პროექტის მიხედვით, რომლებმაც მრავალი არქიტექტურული ძეგლი შექმნეს კავკასიის მინერალურ წყლებზე. ძმებმა ბერნარდაცებმა ვერ შეძლეს მშენებლობის დასრულება; იგი დასრულდა კიდევ ერთი ცნობილი არქიტექტორის, წარმოშობით ინგლისელის, სამუელ აპტონის მიერ.
უფლის ფერისცვალების ეკლესიის საზეიმო კურთხევა მოხდა 1844 წლის 6 აგვისტოს. კურთხევის შემდეგ, ტაძარი გახდა ტირასპოლის ეპარქიის ჩრდილოეთ კავკასიის დეკანოზის ცენტრალური ტაძარი, რომლის ცენტრი იყო სარატოვი.
პირველი მსოფლიო ომის წინა დღეს ეკლესიაში 1738 მრევლი იმყოფებოდა. საღმრთო მსახურება გაგრძელდა 1937 წლამდე, 1938 წლის იანვარში, დახვრიტეს ტაძრის ბოლო წინამძღვარი იოჰან როთი, ხოლო ტაძარი დაიხურა.
1938 წლიდან 1980 წლამდე შენობა გამოიყენებოდა საამქროებად და საწყობებად, 1980 წელს იგი რესტავრირდა და გადაიქცა ორგანოს დარბაზად.
1991 წელს ადგილობრივი კათოლიკეების თხოვნით, სტავროპოლის რეგიონის გუბერნატორს, ბოჰდან სევერინიაკმა პირველი წირვა აღნიშნა ეკლესიაში 1937 წლის შემდეგ.
კათოლიკური ეკლესიის ნორმალური საქმიანობის აღდგენა რუსეთში XX საუკუნის 90-იანი წლების დასაწყისში დაიწყო. როდესაც 90-იან წლებში, კომუნიზმის დაცემის შემდეგ, რელიგიებთან ურთიერთობა ნორმალიზდა, 1992 წელს კათოლიკური მრევლის რეგისტრაციის შემდეგ, მან ტაძრის დაბრუნების ძიება დაიწყო. ჩატარდა აღდგენითი სამუშაოები. ეკლესია კვლავ ფილარმონიის ორკესტრის საკონცერტო დარბაზის ფუნქციას ასრულებს და ამავე დროს ღიაა საეკლესიო ცერემონიებისთვის. 2005 წლამდე შენობა ფილარმონიის საზოგადოებას ერთობლივად მართავდა და მრევლი მონაცვლეობით ატარებდა კონცერტებს და წირვას. 2005 წლიდან შენობა მთლიანად დაუბრუნდა ეკლესიას.
Technomyrmex nitidulans
Technomyrmex nitidulans — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Technomyrmex-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
მბურუკუიის ეროვნული პარკი
მბურუკუიის ეროვნული პარკი (Parque Nacional Mburucuyá) — ეროვნული პარკი არგენტინაში. მდებარეობს კორიენტესის პროვინციის ჩრდილო-დასავლეთში. პარკი შეიქმნა 2001 წელს და მისი ამჟამინდელი ფართობი 176კმ²-ია.
რესურსები ინტერნეტში
კატეგორია:არგენტინის ეროვნული პარკები კატეგორია:კორიენტესის პროვინციის დაცული ტერიტორიები კატეგორია:ჰუმიდური ჩაკო
გრან-ტავე
გრან-ტავე (Grand Tavé) — მთა პენინის ალპებში, შვეიცარიაში. მდებარეობს ბანის მუნიციპალიტეტის სამხრეთით, ვალეს კანტონში. მიეკუთვნება გრან-კომბენის მასივს; აღმართულია კორბასიერის მყინვარის აღმოსავლეთით.
რესურსები ინტერნეტში
კატეგორია:ალპები კატეგორია:შვეიცარიის მთები
წითელი ეკლესია
წითელი ეკლესია — არქიტექტურული ძეგლი ბორჯომის მუნიციპალიტეტის სოფელ წითელსოფელში, სოფლიდან 2-3 კილომეტრის მოშორებით, ჩრდილო-აღმოსავლეთის მიმართულებით ორ ხევს შუა ამოზრდილ ბორცვის თავზე.
აგებულობა
ეკლესია დარბაზული ტიპისაა, ჩრდილოეთის მინაშენით. ტაძარი ნაგებია შერეული მასალით. აღმოსავლეთის ფასადი თლილი ქვითაა მოპირკეთებული. ასეთივე უნდა ყოფილიყო სამხრეთის ფასადიც, რომლის მხოლოდ მცირე ნაწილია შემორჩენილი. ამ ორ ფასადს აერთიანებდა ფერადოვანი ზოლები, რაც შემდეგი სახით არის მოღწეული: სულ ქვევით არის მუქი წითელი ქვებისაგან შემდგარი სარტყელი, რომელიც აღმოსავლეთი ფასადიდან სამხრეთისაზე გადმოდის. მას მოჰყვება მოვარდისფრო ზოლი, შემდეგ ისევ მუქი წითელი. სულ ზევით ღია ვარდისფერი. დასავლეთი ფასადი სხვადასხვა ზომის, დაუმუშავებელი ქვით არის ნაგები, კირის სქელ სხნარზე. ასეთივეა ეკლესიის შიდა კედლები.